Hardanger tingrett

Hardanger tingrett var en tidligere førsteinstansdomstol under Gulating lagdømme. Tingretten er slått sammen med Bergen tingrett til Hordaland tingrett.

Tingretten ligger i Lofthus og dekker kommunene Eidfjord, Kvam og Ullensvang. Granvin og Ulvik hørte under Hardanger tingrett inntil Nordhordland tingrett ble etablert i 2006.

Sorenskriver Klaus Skjeldal er embedsleder. I tillegg er det én dommerfullmektig.

Sorenskrivergården i Lofthus med hageanlegg og naust er foreslått fredet i verneklasse 1. Gården består av den opprinnelige sorenskriverbygningen som ble oppført mellom 1920 og 1923 etter tegninger av Einar Oscar Schou. Bygningen har en boligdel og en kontordel med separate innganger. I kjelleren er det et rettslokale som ble innredet i 1993. Gården ligger ned mot mot Sørfjorden og har et naust som antagelig også er tegnet av Schou og oppført samtidig med hovedbygningen. I Hardanger var båten lenge det viktigste fremkomstmiddelet for sorenskriveren.

Referanser

Eksterne lenker
 Hardanger tingrett

Myndigheter i Vestland
Tidligere tingretter i Norge
Fredete byggverk i Vestland
Eidfjords historie
Granvin kommune
Kvams historie
Ullensvangs historie
Ulviks historie
Byggverk i Ullensvang